Torsdag eftermiddag klokken 15 blev alarmen afblæst i Gistrup.

Pulveralarmen i Gistrup er afblæst. Det vil sige, at beboere i det afspærrede område igen kan gå uden for eller vende tilbage til deres bopæl. Det oplyser Nordjyllands Politi i en pressemeddelelse. Tidligere torsdag blev et boligkvarter i Gistrup afspærret, da en beboer i en villa på Granen 7 havde modtaget et brev med et hvidt pulver. Huset er fortsat afspærret, og efterforskningen fortsætter.